Eetika, hea tava põhimõtted ja patriotism - need nähtused on ammu väärastunud maailmavaatega poliitiliste parteiprostituutide poolt jalge alla tallatud ning praegused rahvaesindajad, kes kameeleoni kombel on suutelised sekundite jooksul värvi vahetama, kui sellest oleneb vaid oma istepositsiooni säilitamine, tuleb igaveseks unustada...   raivo orgusaar  ___________________________________________________________________________________________________   Korruptsioon ,  on nähtus, mis on sügavalt meie elust läbi põimunud ja meie elus kahjuks üsna tavaliseks saanud! Sajad ettevõtted üle Eesti on leidnud endale sooja koha mõne kohaliku omavalitsuse  või partei tiiva all. Nende ettevõtete sulandumine partei-, linna- ja vallajuhtidega on seadnud tahaplaanile nii riigi enese, kui ka linnade, valdade ja nende elanike tegelikud huvid, mis on asendunud vaid sellesse kuritegelikku sümbioosi kuuluvate aparatšikute huvidega. Kallitele "vähempakkumistele" vaatamata suudavad need ettevõtted ikka ja jälle osutada riiklikele ametitele ja omavalitsustele ulmehinnalisi teeneid, jättes kõrvale tegelikult raha säästvad projektid ja võimalused ning tekitades sel  viisil raha kontrollimatu väljavoolu riigi ja omavalitsuse rahakottidest "partnerettevõtetesse" ja sealt nii avalikult tasutavate altkäemaksude ehk parteitoetuste näol või siis erinevaid hämaraid ning koguni aastakümneteks salastatud rahastamisskeeme pidi tagasi erinevatesse klannidesse koopereerunud parteikassadesse ja ka paljude juhtivnomenklatuurija omavalitsusjuhtide taskutesse! Altkäemaksude pakkumine ja andmine pole enam häbiasi, vaid see on saanud elunormiks ja muutunud iga ettevõtja vajalikuks tehinguks  riigivõimu, ametite ja omavalitsustega suhtlemisel ning sellega kaasnevaks suureks saladuseks, mis lihtsalt tuleb edukaks saamise nimel sõlmida ja mida lihtsalt tuleb juhtivaparaadiga läbisaamise huvides ka saladuses hoida. Kummalisel kombel on reeglina selliseid inimesi meedias koguni "esile tõstetud", kui edukaid ja elus edukalt läbilöövaid kodanikke.